tomron87/hebrew-wikipedia-sentences-corpus huggingface dataset:
עם זאת, בפלייאוף היא תפקדה רע בהתקפה, עם הממוצע הנמוך בקריירה בפלייאוף, 10.0 נקודות למשחק.
הפיבר הגיעו בסופו של דבר לגמר המזרח, שם הובסו 2-1 על ידי אטלנטה דרים.
במשחק השני של הסדרה סבלה קאצ'ינגס מפציעה ברגלה הימנית.
אף על פי שהייתה מסוגלת לשחק במשחק השלישי, ביצועיה באותה משחק היו מתחת לממוצע בעקבות הפציעה, והיא שיחקה רק עוד 10 דקות.
היא החטיאה את כל זריקותיה מהשדה (0 מ-4).
ב-2012 שינו הפיבר את סגלם הפותח, עם דאגלאס בתור סמול פורוורדית, קאצ'ינגס כפאוור פורוורדית ושאוונטה זלוס כקלעית במהלך העונה הרגילה.
הפיבר סיימו במקום השני במזרח עם מאזן 22-12. הם הצליחו להגיע עד לגמר הליגה, הפעם נגד האלופה המכהנת מינסוטה לינקס, וזכו באליפות לאחר שהביסו את מינסוטה 3-1 בסדרה.
הם היו לקבוצה השנייה מן המזרח שזוכה באליפות ה-WNBA, אף על פי ששיחקו ללא קייטי דאגלאס שסבלה מפציעה בקרסולה בגמר המזרח.
קאצ'ינגס קלעה 25 נקודות במשחק האחרון של הסדרה, וזכתה בפרס ה-MVP של סדרת הגמר בליגת ה-WNBA.
ב-2014 פספסה קאצ'ינגס את 17 המשחקים הראשונים של העונה בגלל פציעה בגב.
היא חזרה שישה משחקים לפני משחק האולסטאר של אותה שנה, ונבחרה לשחק בו.
במהלך משחק האולסטאר, קלעה קאצ'ינגס את סל הניצחון שהעלה את קבוצת המזרח ליתרון 125-124, שש שניות לסיום ההארכה.
בהמשך העונה, הפיבר סיימו במקום השני במזרח עם מאזן 16-18. ב-23 באוגוסט 2014 הפכה קאצ'ינגס לקלעית המובילה בפלייאוף ה-WNBA לאחר קליעת שלשה במשחק השלישי של חצי-גמר המזרח נגד וושינגטון מיסטיקס, ועברה את שיאה של ליסה לסלי, 908 נקודות קריירה בפלייאוף.
היא סיימה את המשחק עם 22 נקודות, 10 ריבאונדים ושבע חטיפות, ועברה את לסלי גם כמובילת הפלייאוף לריבאונדים בקריירה (471).
הפיבר העפילו לאחר מכן לגמר המזרח, והיו ניצחון אחד מעלייה לגמר 2014, אבל הפסידה 2-1 לשיקגו סקיי.
באוקטובר 2014 גילתה קאצ'ינגס בראיון טלוויזיוני כי היא תפרוש לאחר אולימפיאדת הקיץ 2016. היא אמרה (תרגום חופשי):
בעונת 2015 נבחרה קאצ'ינגס למשחק האולסטאר העשירי בקריירה שלה עם ממוצע של 13.1 נקודות למשחק, ועברה את טינה תומפסון כבעלת מספר ההופעות הרב ביותר במשחקי אולסטאר.
לצד מריסה קולמן, שהצטרפה אליה בקו הקדמי והופיעה גם היא במשחק האולסטאר, הפיבר סיימו במקום השלישי במזרח עם מאזן 20-14, והצליחו להעפיל למשחק הגמר.
בפעם הראשונה מזה שלוש שנים היה זה משחק מול מינסוטה לינקס; בפעם זו ניצחה מינסוטה בסדרה 3-2.
בעונת 2016 תפסה קאצ'ינגס את הריבאונד ה-3,308 הפסד בעונה הסדירה למינסוטה לינקס, והפכה לריבאונדרית המובילה בכל הזמנים בעונה הסדירה, בעוברה את ליסה לסלי.
לפני שהפכה לריבאונדרית המובילה, קאצ'ינגס הפכה בחודש מאי לשחקנית השנייה בלבד בהיסטוריה של ה-WNBA להגיע ל-7,000 נקודות ול-3,000 ריבאונדים בקריירה.
המשחק האחרון ב-WNBA שבו שיחקה קאצ'ינגס היה ב-21 בספטמבר 2016, בסיבוב הראשון של הפלייאוף, בהפסד לפיניקס מרקורי.
הקבוצה הודחה לאחר משחק זה, בשל פורמט הפלייאוף החדש של ה-WNBA, שבו הסיבוב הראשון והשני כולל משחק הדחה יחיד במקום הפורמט המסורתי של "הטוב מ-3".
קאצ'ינגס קלעה 13 נקודות ולקחה עשרה ריבאונדים ב-30 דקות של משחק.
נכון לזמן פרישתה, קאצ'ינגס דורגה במקום הראשון בנקודות שנקלעו בפלייאוף; במקום הראשון בריבאונדים שנקלטו בפלייאוף; במקום הראשון בריבאונדים בעונה הסדירה; במקום השני בקלעיות העונה הסדירה; במקום הראשון בחטיפות בעונה הסדירה; ובמקום הראשון בממוצע חטיפות למשחק בקריירה.
היא מחזיקה שני שיאי WNBA נוספים: אחד עבור מספר הופעות רצוף בפלייאוף (12 עונות רצופות) ואחר עבור מספר הופעות במשחק האולסטאר (10 הופעות).
קאצ'ינגס הופיעה גם בשלושה גמרי WNBA.
היא נבחרה גם לטופ 20@20, רשימה של עשרים השחקניות הטובות בתולדות הליגה, בחגיגות השנה העשרים להקמתה.
קאצ'ינגס שיחקה לראשונה במדי קבוצה מחוץ ל-WNBA במהלך הפגרה ב-2003, אז שיחקה בקוריאה הדרומית במדי אסאן וורי בנק ויבי (Asan Woori Bank Wibee).
בפגרה של עונת 2005/2006, שיחקה קאצ'ינגס עבור ספרטה אנד קיי מליגת העל הרוסית בכדורסל נשים.
קאצ'ינגס שיחקה פעם נוספת בקוריאה בפגרות של השנים 2006 ו-2007. בפגרה של עונת 2008/2009, שיחקה קאצ'ינגס בפולין עבור לוטוס גדיניה; כן שיחקה במשך שתי פגרות רצופות בליגה הטורקית בשנים 2009–2011 עבור גלאטסראיי.
בעונתה הראשונה בגלאטסראיי שיחקה עם חברתה לקבוצה באינדיאנה פיבר, קייטי דאגלאס.
קאצ'ינגס שיחקה בנבחרת הנשים הצירה של ארצות הברית (מתחת לגיל 18).
הקבוצה השתתפה באליפות העולם השלישית לנוער, שנערכה בצ'טומל שבמקסיקו באוגוסט ובספטמבר 1996. הקבוצה ניצחה במשחקיה הראשונים בקלות, אך הפסידה בארבע נקודות לקבוצה שייצגה את ברזיל, ולכן זכתה רק במדליית הכסף באירוע זה.
קאצ'ינגס המשיכה במשחק בקבוצה כשהוזמנה לאליפות העולם לנוער של פיב"א 1997 (הקבוצה נקראה כעת "מתחת לגיל 19") בנאטאל שבברזיל.
אחרי שניצחו את יפן, משחקם היה מול אוסטרליה, האלופה המכהנת.
נבחרת ארצות הברית הגיעה ליתרון שיא של 13 נקודות במחצית השנייה, אך בסופו של דבר הפסידה 80–74. קאצ'ינגס רשמה דאבל-דאבל באותו משחק, עם 17 נקודות ועשרה ריבאונדים.
הקבוצה המשיכה לניצחון 92–88 על קובה, שאותה השיגה באמצעות 23 נקודות שקלעו מיילנה מרטין ולין פרייד.
במשחקם הבא גברו על רוסיה, שעד אז לא הפסידה.
לאחר שניצחו גם בשני משחקיהן הבאים, הגיעה נבחרת הנשים למשחק על מדליית הזהב מול אוסטרליה.
כמה שניות לסיום המשחק הובילה נבחרת ארצות הברית בשלוש נקודות, אך חברות הנבחרת האוסטרלית קלעו שלשה כשלוש שניות לסיום המשחק כדי לכפות הארכה.
בהארכה קלעה קאצ'ינגס נקודות שהשוו את תוצאת שתי הקבוצות, ועזרה לקבוצתה להגיע לניצחון 78–74 ולזכייה במדליית הזהב, זכייתה הראשונה של נבחרת ארצות הברית באליפות נוער עולמית כלשהי.
קאצ'ינגס הייתה הקלעית השנייה בטיבה בקבוצה עם 13.2 נקודות למשחק וקולטת הריבאונדים המובילה, עם 7.2 למשחק.
ב-1998 נבחרה קאצ'ינגס לנבחרת שתייצג את ארצות הברית בגביע ויליאם ג'ונס בטאיפיי שבטאיוואן.
ארצות הברית ניצחה בכל חמשת משחקיה, וזכתה במדליית הזהב.
ממוצעיה של קאצ'ינגס לאורך המשחקים היו 6.4 נקודות למשחק.
קאצ'ינגס שיחקה עבור נבחרת ארצות הברית בכדורסל נשים באולימפיאדת אתונה, ועזרה לקבוצה לזכות במדליית הזהב.
קאצ'ינגס נבחרה לאחת השחקניות שייצגו את נבחרת כדורסל הנשים של ארצות הברית במשחק בין נבחרת ארצות הברית ל-WNBA.
המשחק החליף את משחק האולסטאר הרגיל במשחק שבו כוכבות ה-WNBA שיחקו נגד נבחרת ארצות הברית, כחלק מההכנה לאליפות העולם בכדורסל נשים בצ'כיה בספטמבר ובאוקטובר 2010. היא נבחרה לשחק בנבחרת שייצגה את ארצות הברית באליפות העולם, שאותה אימן אז ג'ינו אוריימה.
מפני שרבות מחברות הקבוצה עדיין שיחקו ב-WNBA עד התחרות, היה לקבוצה יום אימונים אחד עבור כל הקבוצה לפני שטסה לאוסטרבה ולקרלובי וארי שבצ'כיה.
למרות זמן האימון המועט, ניצחה הקבוצה במשחקיה הראשונים מול יוון ב-26 נקודות.
הקבוצה המשיכה להתבלט, עם ניצחונות בהפרשים של מעל 20 נקודות בחמשת המשחקים הראשונים של הקבוצה.
סוויש קאש, אנג'ל מק'קאוטרי, מאיה מור, דיאנה טוראסי, לינדסיי וולן וסילביה פאוולס סיימו עם ממוצעי נקודות גבוהים.
המשחק השישי היה מול אוסטרליה, שלא נוצחה עד אז בטורניר — אך ארצות הברית הגיעה ליתרון 24 נקודות וניצחה 83–75. ארצות הברית נצחה בשני משחקיה הבאים במעל 30 נקודות, והגיעה למשחק הגמר מול צ'כיה, מארחת הטורניר.
ארצות הברית הובילה בחמש נקודות במחצית, הפרש שצומצם בהמשך לשלוש נקודות, אך זהו ההפרש הקטן ביותר שאליו הגיעו הצ'כיות.
נבחרת ארצות הברית המשיכה לניצחון ולזכייה במדליית הזהב.
ממוצעיה של קאצ'ינגס היו 8.8 נקודות למשחק.
קאצ'ינגס הייתה אחת מ-21 המועמדות לסגל נבחרת ארצות הברית למשחקים האולימפיים.
20 שחקניות הכדורסל המקצועניות, ושחקנית מכללות אחת (בריטני גריינר), נבחרו על ידי ועדה מקצועית להתחרות כשחקניות ארצות הברית במשחקים האולימפיים בלונדון (2012).
היא הייתה חלק מהנבחרת, שזכתה במדליית הזהב.
במשחקי הקיץ האולימפיים ב-2016 שיחק קאצ'ינגס עבור נבחרת ארצות הברית וזכתה במדליית הזהב האולימפית הרביעית לאחר שהקבוצה ניצחה את ספרד 101–72.
בינואר 2017 פורסם כי קאצ'ינגס תשמש אנליסטית למשחקי WNBA ב-SEC Network.
בפברואר 2017, קנתה קאצ'ינגס חנות תה, Tea's Me Cafe מבעליה הקודמים בחלקה הצפוני של העיר אינדיאנפוליס שבה ביקרה רבות כשחקנית אינדיאנה פיבר.
באפריל 2017, נבחרה למנהלת תוכניות שחקנים ולמנהלת פיתוח זיכיון עבור Pacers Sports & Entertainment.
ב-2004, הקימה את קרן "תפוס את הכוכבים" (Catch the Stars Foundation), ארגון צדקה שמספק מחנות כדורסל, מרפאות כושר, תוכניות חונכות ותוכניות אוריינות לילדים מוחלשים כדי לעזור להם להפוך למצליחים בספורט ובאקדמיה.
קאצ'ינגס היא בתו של שחקן ה-NBA לשעבר הארווי קאצ'ינגס.
אחותה טאוחה (Tauja) שיחקה גם היא כדורסל באוניברסיטת אילינוי, נבחרה בדראפט ה-WNBA ומשחקת בשוודיה.
בן דודה של קאצ'ינגס בובי הוא פורוורד בקבוצת הכדורסל של אוניברסיטת מזרח אילינוי.
במהלך משחקה באוניברסיטת טנסי למדה ניהול ספורטיבי.
קאצ'ינגס נולדה חסרת שמיעה; היא נשאה מכשיר שמיעה כילדה צעירה.
ב-2000 היא זכתה בפרס של חברת ריינולדס (Reynolds Society Achievement Award) על ידי מרפאת עין ואוזן מפורסמת מבוסטון.
ב-24 ביוני 2008 זכתה קאצ'ינגס בפרס המנהיגות הקהילתית של דוון סטיילי (Dawn Staley Community Leadership Award) על עבודתה בקהילת אינדיאנפוליס עם הקרן שהקימה.
קאצ'ינגס שפטה משחק שלוש-על-שלוש שבו שיחק ברק אובמה לצד תלמידים מקומיים בקוקומו ב-25 באפריל 2008. חברתה לפיבר אליסון ביילס שיחקה בקבוצתה של אובמה.
בפברואר 2016 נישאה קאצ'ינגס לפארנל סמית' (Parnell Smith), ששיחק כדורסל באוניברסיטת בופאלו.
זכתה לכוכב (#37) ב"דגל התקווה" (The Flag for Hope) ב-9 במאי 2016 בהוקרה לקריירה שלה כשחקנית כדורסל ולפעולותיה הפילנתרופיות.
בראיון דיברה על אמונתה ואמרה "אלוהים הוא בהחלט המושיע שלי.
הוא מי שהולך לצידי במהלך העליות והמורדות שלי והוא מי ששומר שאהיה ממוקדת במקום אליו אני הולכת בחיי.
הוא מדריך אותי ומוביל אותי".
אלופת ה-WNBA (בשנת 2012) וה-MVP של סדרת הגמר ב-WNBA באותה שנה.
היא מחזיקה בשיא הן למספר הבחירות למשחק והן למספר ההופעות בו.
עשר פעמים נבחרה לחמישיית ההגנה של העונה ב-WNBA (בשנים 2005–2013, 2015); פעמיים נבחרה לחמישיית ההגנה השנייה (בשנים 2014, 2016).
קולטת הריבאונדים המובילה בתולדות ה-WNBA.
הקלעית המובילה בתולדות פלייאוף ה-WNBA.
קולטת הריבאונדים המובילה בתולדות פלייאוף ה-WNBA.
החוטפת המובילה בתולדות פלייאוף ה-WNBA.
חברת קבוצת העשור של ה-WNBA (בשנת 2006).
אלופת ליגת העל הפולנית (2009).
הראשונה לרשום קווינטופל-דאבל במדי בית הספר התיכון דאנקנוויל עם 25 נקודות, 18 ריבאונדים, 11 אסיסטים, 10 חטיפות ו-10 חסימות ב-1997.
פרס מפלסת הדרך בכדורסל של ה-WBCBL
MVP של משחק הגמר של ליגת החורף ב-2003, של ליגת הקיץ ב-2003, ושל ליגת החורף ב-2006 בליגת העל הקוריאנית בכדורסל נשים
טַאן ג'וֹנְגְיִי (בסינית מפושטת: 谭中怡, פין-יין: Tánzhōngyí, נולדה ב-29 במאי 1991) היא שחמטאית סינית בדרגת רב-אמן.
אלופת העולם בשחמט לנשים בשנים 2017–2018.
נכון למרץ 2020, מדורגת במקום ה-27 בדירוג הכללי בסין לפי מד כושר.
בשנים 2000 ו-2001 זכתה ג'ונגיי באליפות העולם בשחמט לבנות מתחת לגיל עשר, וב-2002 זכתה בתחרות המקבילה לבנות מתחת לגיל שתים עשרה.
בשנת 2008 התמודדה באליפות העולם לנשים, והובסה בסיבוב השני על ידי פיה קרמלינג בתוצאה 1.5-0.5.
ג'ונגיי ייצגה את סין באוניברסיאדה בשנים 2011 ו-2013, וזכתה בשתי מדליות זהב עם קבוצתיות ומדליות זהב וארד אישיות.
ב-2015 זכתה באליפות סין בשחמט לנשים, וב-2016 זכתה עם נבחרת סין במדליית הזהב באולימפיאדת השחמט 2016.
בשנת 2017 העפילה לגמר אליפות העולם בשחמט, והתמודדה בדו-קרב על התואר מול אנה מוזיצ'וק.
לאחר תוצאת תיקו 2-2 ניצחה את מוזיצ'וק בשלב שובר-השוויון וזכתה בתואר אלופת העולם.
במאי 2018 היא הפסידה את תואר אלופת העולם לסינית ג'ו ונג'ון שניצחה אותה בתוצאה 5.5:4.5.
בין השנים 2008 ל-2016 השתתפה ג'ונגיי בשתי אולימפיאדות שחמט:
טאמל (בנפאלית: ठमेल) היא שכונה בעיר קטמנדו שבנפאל.
לעומת שאר השכונות שבעיר, טאמל מתאפיינת בעיקר כנקודת מעבר וכור היתוך בין מאות אלפי תיירים הפוקדים את נפאל ורוב הפעילויות התיירותיות וחיי הלילה בעיר מתרחשות בה.
למעלה מ-4 עשורים, שכונת טאמל מהווה מרכז לענף התיירות במדינה.
בגלל אחוזי התיירות הגבוהים, מצויים בה חנויות ציוד-למטייל, מסעדות ופאבים רבים.
טאמל ידועה בשל היותה מקום מרכזי עבור כמעט מיליון תיירים הבאים לבקר מדי שנה.
כבר בעידן ההיפים במהלך שנות ה-70, הייתה טאמל לבסיס יציאה עבור תיירים בדרכם אל הרי ההימלאיה וטרקים אחרים באזור.
אלפי ישראלים פוקדים את נפאל מדי שנה.
רובם במסגרת טיול אחרי צבא, ולרוב שוהים למשך מספר שבועות.
קיימים מספר יעדים ייעודיים למטייל הישראלי בטאמל.
במהלך שנות ה-90 ושנות ה-2000, נפתחו בטאמל סוכנויות (אחת מהן אף קרויה על שם השחקן הישראלי מאיר סוויסה) ומסעדות הפונות לקהל הישראלי והוקם בית חב"ד, בניהולו של הרב חזקי ליפשיץ ורעייתו הרבנית חני ליפשיץ.
טאנגי אנדומבלה אלווארו הוא כדורגלן צרפתי, המשחק בעמדת הקשר בקבוצת ניס.
אנדומבלה נולד בקומונה לונגג'מאו הנמצאת בפרווריה של פריז להורים שהיגרו לצרפת מהרפובליקה הדמוקרטית של קונגו.
כילד אנדומבלה שיחק במספר אקדמיות בקבוצות מגוריו ושהיה בן 14 הוא התקבל לאקדמיה של גנגאן הנמצאת בחבל ברטאן שנמצא בצפון מערב צרפת.
לאחר שלוש שנים באקדמיה של גנגאן, הוא עזב את האקדמיה.
לאחר שנדחה על ידי מספר קבוצות בצרפת, בטענה שהוא בעודף משקל, אנדומבלה לבסוף חתם בקבוצת המילואים של אמיין.
נדומבלה הספיק לערוך רק שלוש הופעות במדי אמיין בליגה הבכירה לפני שב-31 באוגוסט 2017 הוא הועבר בהשאלה לאולימפיק ליון עם אופציה לרכישה של 8 מיליון אירו.
באותה עונה אולימפיק ליון העפילה לרבע גמר הליגה האירופית וסיימה במקום השלישי בליגה הצרפתית והבטיחה מקום בליגת האלופות.
בחצי השני של העונה אנדומבלה היה שחקן הרכב קבוע בקבוצה וחלק מרכזי בקישור של אולימפיק ליון ובסך הכל בעונת הבכורה שלו בקבוצה הוא הבקיע שער אחד ובישל שבעה שערים.
בקיץ 2018 ניצלה אולימפיק ליון את אופציית הקנייה שלה על אנדומבלה ורכשה אותו.
הוא היה שחקן מרכזי בקישור של ליון באותה עונה ועזר לקבוצתו להעפיל לשמינית גמר ליגת האלופות ולסיים עוד פעם במקום השלישי בליגה הצרפתית.
ב-2 ביולי 2019 חתם אנדומבלה בטוטנהאם הוטספר מהפרמייר ליג על חוזה לשש שנים תמורת 65 מיליון ליש"ט שטוטנהאם הוטספר שילמה לאולימפיק ליון.
המחיר שטוטנהאם הוטספר שילמה עבור אנדומבלה הוא סכום שיא עבור המועדון האנגלי.
ב-17 בינואר 2021 הבקיע אנדומבלה את מה שתואר כמתמודד על תואר "שער העונה" כשהוא הקפיץ את הכדור בעודו עם הגב לשער, ומבקיע מזווית קשה כשהכדור נוחת בפינה הרחוקה של שערה של שפילד יונייטד, וחותם את ניצחונה של טוטנהאם בתוצאה 1–3.
ב-31 בינואר 2022 הושאל אנדומבלה חזרה לאולימפיק ליון עד לסיום העונה.
ב-19 באוגוסט 2022 הושאל לנאפולי.
ב-4 בספטמבר 2023 הושאל אנדומבלה לגלאטסראיי לעונה אחת.
ב-4 ביולי 2024 חתם בניס לשנתיים.
אנדומבלה שיחק בנבחרת צרפת עד גיל 21 וערך במדיה 11 הופעות.
באוקטובר 2018 הוא זומן לראשונה לסגל הנבחרת הבוגרת של צרפת, וערך את הופעת הבכורה שלו ב-11 באוקטובר 2018 במשחק ידידות מול נבחרת איסלנד.
טָאנְגְשָׁאן (בסינית: 唐山; בפין-יין: Tángshān; מילולית: "ההר של טָאנְג") היא נציבות עירונית ועיר נמל תעשייתית במחוז חביי שבצפון-מזרח הרפובליקה העממית של סין.
על פי מפקד האוכלוסין משנת 2020, אוכלוסיית הנציבות העירונית מנתה כ-7.718 מיליון תושבים, מתוכם כ-3.69 מיליון בשבעת הרבעים.
העיר התפרסמה בעקבות רעידת האדמה הגדולה שאירעה בה בשנת 1976 בעוצמה של 7.8 בסולם ריכטר, אשר שטחה חלק ניכר ממנה ובה נהרגו לפחות 255,000 תושבים על פי הערכות רשמיות.
העיר נבנתה מחדש, והפכה לאטרקציה תיירותית.
בעיר נמצא אחד מעשרת הנמלים הגדולים בסין.
הנציבות העירונית טאנגשאן משתרעת על פני 13,994 קמ"ר בצפון-מזרח מחוז חביי על החוף הצפוני של ים בוהאי וגובלת בנציבויות העירוניות ו מצפון וממזרח בהתאמה ובמחוז העירוני טיינג'ין ממערב.
העיר מרוחקת כ-150 ק"מ דרום-מזרחית לבייג'ינג בירת סין וכ-365 ק"מ צפון-מזרחית לבירת המחוז שְׁה-גְ'יָאגְ'ווָאנְג.
לוקח כשעתיים כדי להגיע מטאנגשאן למרכז בייג'ינג וכשעה למרכז טיינג'ין.
על פי סקר שערכה "Global voices China" בפברואר 2013, שבע ערים בחביי - טאנגשאן, שה-ג'יאג'וואנג, הָאנְדָאן, בָּאוֹדִינְג, חֶנְגְשְׁווֵי, שִׂינְגְטָאי ו הן בין עשר הערים המזוהמות ביותר בסין.
הנציבות העירונית טאנגשאן מחולקת לשבעה רבעים, ארבע נפות ושלוש נפות עירוניות:
טאן דון (בסינית: 譚盾|s=谭盾|p = Tán Dùn, נולד ב-18 באוגוסט 1957) הוא מוזיקאי, מלחין ומנצח סיני, הנודע בעיקר במוזיקה שהלחין לסרטים "נמר, דרקון" ו"גיבור", כו גם במוזיקה שחיבר לטקסי המדליות של המשחקים האולימפיים ב-2008 בבייג'ינג.
ביצירותיו משולבים לא אחת יסודות אודיו-ויזואליים; יש שימוש בכלי נגינה עשויים חומרים אורגניים, כגון נייר, מים ואבן; וניכרת בהן לעיתים קרובות השראה של תיאטרון וטקסים סיניים מסורתיים.
בשנת 2013 התמנה טאן דון לשגריר של רצון טוב של אונסק"ו.
הוא זכה במספר רב של פרסים על יצירותיו, לרבות פרס אוסקר, פרס גראמי ופרס באפטה.
טאן דון נולד בשנת 1957 בכפר בצ'אנגשה במחוז חונאן בסין.
כילד הקסימו אותו הטקסים והפולחנים של
שאמאן הכפר, שהמוזיקה שליוותה אותם נוצרה בעזרת עצמים מן הטבע, כגון אבנים ומים.
בגלל האיסורים שהוצאו בתקופת מהפכת התרבות, נאסר עליו לעסוק במוזיקה והוא נשלח לעבוד בשדות אורז בקומונת הואנג'ין.
הוא הצטרף להרכב של דיירי קומונה אחרים ולמד לנגן בכלי מיתר סיניים מסורתיים.
בעקבות תאונת מעבורת שהסתיימה במותם של כמה חברים בלהקת האופרה של פקין, נקרא טאן דון להצטרף ללהקה כויולן ומעבד.
הצלחה ראשונית זו זיכתה אותו במושב בתזמורת, ומשם המשיך ללימודים בקונסרבטוריון המרכזי למוזיקה בבייג'ינג בשנת 1977. בתקופת לימודיו שם פגש טאן דון מלחינים כגון טורו טאקמיצו, ג'ורג' קראם, אלכסנדר גהר, הנס ורנר הנצה, איסאנג יון וצ'ו ון-צ'ונג, שכולם השפיעו על סגנונו המוזיקלי.
ב-1986 עבר טאן דון לניו יורק כדוקטורנט באוניברסיטת קולומביה, שם למד שוב אצל צ'ו ו-צ'ונג, מי שהיה תלמידו של אדגר וארז.
בקולומביה גילה טאן דון את יצירותיהם של מלחינים כגון פיליפ גלאס, ג'ון קייג', מרדית מונק וסטיב רייך, והחל למזג את השפעותיהם אל יצירותיו הוא.
טאן השלים את עבודת הדוקטורט שלו, "מוות ואש: דיאלוג עם פול קלה", ב-1993, בהשראת ביקור במוזיאון לאמנות מודרנית.
"מוות ואש" היא סימפוניה קצרה, העומדת בקשר עם ציוריו של פול קלה.
ב-15 ביוני 2016 יצר את שיר הנושא לאירוע הפתיחה המפואר של אתר הנופש דיסנילנד בשאנגחאי.
ב-1 באוגוסט 2019 התמנה לדיקן קולג' בארד למוזיקה.
בתקופת לימודיו באוניברסיטת קולומביה, הלחין טאו דון את האופרה הראשונה שלו, קובץ פואמות טבע מאת קו יואן, בשם "תשעה שירים" (1989).
הפואמות מושרות הן בסינית קלאסית והן באנגלית בת-זמננו לצד הרכב קטן של כלי נגינה מערביים וסיניים.
בין אלה מערכת שנבנתה במיוחד וכוללת 50 כלי חרס, כלי הקשה, כלי מיתר וכלי נשיפה, מעוצבים בשיתוף פעולה עם הקדר רגנר נס.
להדגשת אופייה השאמאני של שירת קו יואן, רוקדים השחקנים ונעים בסגנון פולחני.
יצירתו השנייה של טאן דון בסוגה זו, האופרה "מרקו פולו" (1996), ללברית מאת פול גריפיתס, היא אופרה בתוך אופרה.
היא מתחילה במסעם הרוחני של שני אנשים, מרקו ופולו, ומפגשיהם עם דמויות היסטוריות שונות מעולם הספרות והמוזיקה, בהן דנטה אליגיירי, ויליאם שייקספיר, שחרזאדה, זיגמונד פרויד, ג'ון קייג', גוסטב מאהלר, לי באי וקובלאי חאן.
קטעים אלה מוצגים בסגנון מופשט, נוסח האופרה של פקין.
שזורים בקטעים אלה מסעותיו של מרקו פולו האמיתי, המוצגים בסגנון אופראי מערבי.
אף כי הפרטיטורה כתובה לכלי תזמורת מערביים מסורתיים, נעשה שימוש בכלים נוספים לציין את מיקום הדמויות, כולל חלילית, רבק, סיטאר, טאבלה, קערות מזמרות, קרן טיבטית, שאנג ופיפה.
האופרה זכתה בפרס גרומיה להלחנה ב-1998.
באותה שנה, ביצע טאן דון בביצוע בכורה את האופרה הבאה שלו, עיבוד של האופרה בסגנון קוּנגוּ, "ביתן הנורית" ("פאוני פאביליון") של טאנג שיאנצו מ-1598. האופרה, שביים פיטר סלרס בהפקה המקורית, מבוצעת כולה באנגלית, אם כי אחת הדמויות מחייבת אימון בסגנון פקין או קונגו.
ההרכב בהקטן של שישה נגנים מנגן בכלים אלקטרוניים וסיניים על הבמה לצד השחקנים.
מבחינת הסגנון, המוזיקה היא מזיגה של אוונגארד מערבי ואופרה סינית.
בשלב זה בקריירה שלו, כתב טאן דון יצירות רבות ל"כלים אורגניים", כלומר, כלי נגינה הבנויים מחומרים כגון נייר, מים, חרס ואבן.
לאופרה הרביעית שלו, "תה: ראי הנפש" (2002, שחיבר בשיתוף עם הלבריתן שו יינג, מהווים כלים אורגניים גורם רב-חשיבות במבנה האופרה עצמה.
כותרת כל מערכה מקבילה לחומרים ששימשו לבניית הכלים, כמו גם לעלילת האופרה.
המערכה הראשונה, ששמה "מים, אש", נפתחת בטקס תהעל הבמה, בשעה שנגני כלי הקשה מקישים בקערות זכוכית של מים.
במערכה השנייה, "נייר", המוזיקה מבוצעת על תופים מנייר אורז ועלילתה עוסקת בחיפוש הדמויות אחר "הקלאסיקה של התה", הספר הראשון המתאר ייצור תה והכנתו בסין.
המערכה השלישית והאחרונה, "חרס, אבנים", מתארת את מות אהובתו של הגיבור.
נגני כלי הקשה מנגנים על עציצים מכווננים, המוגדרים בפרטיטורה "מצילות חרס".
האופרה האחרונה עד כה של טאן דון, "הקיסר הראשון" (2006), נכתבה בהזמנת המטרופוליטן אופרה והתפקיד הראשי בה נוצר בשביל פלאסידו דומינגו.
האופרה, שטאן דון חיבר עם הסופר הסיני הא ג'ין, מתמקדת באיחוד סין בהנהגת צין שה הואנג, הקיסר הראשון של שושלת צ'ין וקשריו עם המוזיקאי גאו ג'יאנלי.
בדומה לאופרות הקודמות של טאן דון, מצורפים כלי נגינה סיניים לתזמורת מלאה, כולל גוז'נג וביאנז'ונג.
את ההפקה המקורית של המטרופוליטן ביים ז'אנג יימו, שטאן דון עבד עמו על הסרט "גיבור" (2002).
טאנטי מאמאו הוא נשיא קיריבטי.
מאמאו נולד באונטואה, איי גילברט.
הוא בעל תואר ראשון באומנויות, במנהל, ובסוציולוגיה מאוניברסיטת דרום האוקיינוס השקט, תואר ראשון במנהל עסקים מאוניברסיטת סידני ותואר שני בכלכלה מאוניברסיטת קווינסלנד, אוסטרליה.
החל את דרכו בשירות המדינה כקצין תכנון במשרד האוצר בשנת 1979. כיהן כחבר פרלמנט בקירביטי וכשר האוצר תחת הנשיא טבורורו טיטו .
בשנת 2016, סיים הנשיא המכהן אנוטה טונג כהונה של תריסר שנים, שהיא הכהונה המקסימלית המותרת לנשיא קיריבטי לפי החוקה, ובהתאם נערכו בחירות לנשיאות.
מאמאו התמודד תחילה כמועמד עצמאי, אך בהמשך נתמך על ידי מפלגת טובוואן קיריבטי וכן קיבל תמיכתו של הנשיא לשעבר טיטו.
ב-11 במרץ 2016 נבחר מאמאו לנשיא החמישי של קירביטי.
הוא מחזיק גם בתיקו של ראש המדינה ושר החוץ וההגירה.
באוגוסט 2018 מונה לנשיא אוניברסיטת דרום האוקיינוס השקט.
טאמינו אמיר מוחארם פואד (; נולד ב-24 באוקטובר 1996) ידוע בשם הפרטי שלו בלבד, טאמינו, הוא מוזיקאי וזמר בלגי ממוצא מצרי.
טאמינו אמיר מוחארם פואד נולד באנטוורפן שבפלנדריה, בלגיה, ב-24 באוקטובר 1996 למשפחה ממוצא מצרי.
סבו של טאמינו הוא שחקן וזמר שהיה מפורסם במצרים, מוחארם פואד.
טאמינו מופיע תחת שמו הפרטי בלבד.
בנובמבר 2016 טאמינו הוזמן על ידי הלהקה הבלגית "Het Zesde Metaal" להופיע בתחנת הרדיו "Radio 1" במדינה.
הסינגל הראשון של טאמינו, "Habibi", השאיר רושם אצל אנשי תחנת הרדיו ונבחר לפלייליסט התחנה באופן מיידי.
ב-2017, טאמינו זכה בתחרות כישרונות שנערכה בבריסל.
ב-11 באוקטובר 2017 הוא הופיע ב-Ancienne Belgique שם הוא כונה "ג'ף באקלי הבלגי".
במהלך הקיץ של שנת 2017 הוא הופיע בפסטיבלים רבים בבלגיה ובהולנד, בנוסף הופיע בפססטיבל מלקוויג באמסטרדם ובטקס פרסי המוזיקה הפלמית.
בקיץ של שנת 2018 טאמינו הופיע בפסטיבלים בכל אירופה, לדוגמה "רוק על הסיין" שבפריז, בירת צרפת.
ב-19 באוקטובר 2018 טאמינו הוציא לאור את האלבום הראשון שלו, "Amir".
בסוף אוקטובר הוא הופיע בבריסל כחלק מסיבוב הופעות אירופאי.
ב-8 בנובמבר הופיע באיסלנד במסגרת פסטיבל "Iceland Airwaves" הידוע.
ב-2019 טאמינו הופיע לראשונה ביבשת צפון אמריקה, שם הוא הקליט את גרסת הלייב של "Indigo Night" עם הבסיסט של רדיוהד.
ב-10 במאי טאמינו הוציא לאור מיני-אלבום של לייב ב-Ancienne Belgique.
לאחר ההופעות של בצפון אמריקה הוא חזר ישר לסיבוב הופעות באירופה, בצרפת, הממלכה המאוחדת, גרמניה ופסטיבל סיגט שבבודפשט, בירת הונגריה.
ב-27 באפריל 2022 הוציא טאמינו את "The first Disciple", הסינגל הראשון מאלבומו השני, "Sahar".
ב-7 ביוני של אותה השנה הוציא את הסינגל השני של האלבום, "Fascination", והכריז על ה-23 בספטמבר של אותה שנה כתאריך יציאת האלבום.
ב-1בספטמבר יצא הסינגל השלישי של האלבום, "You Don't Own Me".
לאחר יציאת האלבום, גם השיר "Sunflower", אותו ביצע טאמינו יחד עם הזמרת הבלגית אנג'ל, יצא כסינגל עקב הפופולריות הרבה לו זכה.
ביוני 2022, הודיע טאמינו על חידוש סיבוב ההופעות באמריקה הצפונית ובאירופה, אשר החל ב-2020 ונקטע במהרה עקב מגפת הקורונה.
טאנגוויוזאורוס (שם מדעי: Tangvayosaurus; מילולית: "לטאת טאנג ווי") הוא סוג של דינוזאור זאורופוד ממשפחת האיהלופיים שבקבוצה סומפוספונדילי, שחי במשך הקרטיקון התחתון לפני 126.3 מיליון שנה מזמננו באסיה.
חלק מהחוקרים רואים בסוג זה טקסון מוטל בספק השייך לסוג פוויאנגוזאורוס מאותה משפחה, כאשר שני אלה הם הזאורופודים היחידים הידועים שהתגלו בלאוס.
הדינוזאור תואר ב-1999 בידי החוקר רונאן אליין שנתן לו את שמו על היישוב הקרוב לאזור בו התגלה לראשונה.
המאובנים של הדינוזאור התגלו בתצורת גרס סופריאורס שבסאוואנקט, לאוס לצד פאונת דינוזאורים כמו הטיטאנוזאורוס, האיכתיובנטור וההדרוזאור מנדכורוזאורוס (Mandschurosaurus).
ידועים רק שניים או שלושה פרטים שהתגלו מהסוג הקרוב לאאולופוס, אף שהוא מזכיר גם את הטיטאנוזאורוס.
הוא הגיע לאורך ממוצע של 15 מטרים בקירוב ומשקל של 15 טונות בקירוב.
הוא היה בעל צוואר בינוני שאיתו ליחך עלים מהצמרות.
טאנגראנג (באינדונזית: Tangerang) היא העיר הגדולה ביותר במחוז בנטן שבמערב האי ג'אווה שבאינדונזיה ואחת מהפרוורים המאוכלסים של הבירה ג'קרטה.
על פי מפקד האוכלוסין משנת 2020 אוכלוסיית העיר מנתה כ-1.895 מיליון תושבים.
בסמוך לטאנגראנג נמצא נמל התעופה הבינלאומי סוקרנו-האטה, נמל התעופה הגדול באינדונזיה.
העיר היא מרכז תעשייתי חשוב, ומסביבה התפתחו פרוורים רבים.
ניאנזו טאנגי-אוסטין קואסי הוא כדורגלן צרפתי המשחק בעמדת הבלם בקבוצת סביליה מהלה ליגה.
ניאנזו הגיע אל מחלקת הנוער של פריז סן-ז'רמן מליגת העל הצרפתית בשנת 2016. ב-7 בדצמבר 2019 ערך ניאנזו את הופעת הבכורה שלו במדי הקבוצה הבוגרת של המועדון, כשהחליף את אידריסה גייה בניצחון 1–3 על מונפלייה במסגרת המחזור ה-17 בעונת 2019/2020 בליגה.
ב-11 בדצמבר 2019 ערך ניאנזו את הופעת הבכורה שלו בליגת האלופות, בניצחון 0–5 על גלאטסראיי במסגרת המחזור השישי בשלב הבתים לעונת 2019/2020. ב-22 בינואר 2020 הבקיע ניאנזו את שער הבכורה שלו במועדון, בניצחון 0–3 על סטאד ריימס במסגרת חצי גמר גביע הליגה הצרפתית.
ב-15 בפברואר 2020 הבקיע ניאנזו צמד שערים בתיקו 4-4 נגד אמיין במסגרת המחזור ה-25 בליגה.
בעונתו היחידה בקבוצה הבוגרת של המועדון ערך ניאנזו שש הופעות ליגה, בהן הבקיע שני שערים, והוסיף שתי הופעות בליגת האלופות.
הוא זכה בעונה זו באליפות צרפת, בגביע הליגה הצרפתית ובגביע הצרפתי.
ב-1 ביולי 2020 עבר ניאנזו לבאיירן מינכן מהבונדסליגה.
ב-28 בנובמבר 2020 ערך ניאנזו את הופעת הבכורה שלו במועדון, בניצחון 1–3 על שטוטגרט במסגרת המחזור התשיעי בליגה לעונת 2020/2021. בעונתו הראשונה במועדון ערך ניאנזו שש הופעות ליגה, וזכה עם המועדון באליפות גרמניה.
ב-19 במרץ 2022 כבש שער בכורה בקבוצה בניצחון 0–4 על אוניון ברלין.
ב-17 באוגוסט 2022 חתם ניאנזו לחמש שנים בסביליה.
יומיים לאחר מכן ערך הופעת בכורה בקבוצה, בתיקו 1-1 נגד ריאל ואיאדוליד.
טטיאנה רוברטבנה מוניו (באוקראינית: Тетяна Робертівна Муїньо; נולדה ב-7 בדצמבר 1989), הידועה יותר בשם טאנו מוינו (באוקראינית: Таня Муїньо; בספרדית: Tanu Muiño) היא במאית וידאו קליפים, מעצבת, סטייליסטית, צלמת ובמאית קולנוע.
היא ידועה בעבודתה על וידאו קליפים מצליחים של אמנים פופולריים כדוגמת: מונטיק , טיים אנד גלאס , NK , IOWA , "Up" של קארדי בי ו-"Wild Side" של נורמני.
בשנת 2021, ביימה את קליפ השיר "Rumors" של ליזו וקארדי בי.
אביה הוא רוברט מויניו, אזרח קובני.
בשנות השמונים, עבר לאודסה ונשאר באוקראינה.
עד גיל שש התגוררה בהוואנה.
בשנת 2016 החלה לשתף פעולה עם הזמר האוקראיני מונטיק.
החל מנובמבר 2020, מוינו ביימה 14 וידאו קליפים עבורו.
בשנת 2019 ביימה מוינו את הקליפ ל-"Small Talk", של הזמרת האמריקאית קייטי פרי.
בשנת 2020 שיתפה פעולה עם הזמרת הספרדייה רוסליה.
היא ביימה את "Rhythm" של מונטיק, שהופץ בערוץ היוטיוב שלו בספטמבר 2020. בסתיו 2020, ביימה את קליפ השיר "Cotton Candy" של המוזיקאי הבריטי יאנגבלאד.
הקליפ צולם בקייב ב-1 באוקטובר.
בשנת 2021 ביימה את הקליפים של "Up" מאת קארדי בי, "" מאת ליל נאז X, ו-"Wild Side" מאת נורמני וקארדי בי.
טאנוויר וואשים "טאן" פרנס הוא מעצב אופנה בריטי-אמריקאי, אישיות טלוויזיה וסופר.
הוא אחד מבין מספר מועט של גברים מהקהילה הגאה של יוצאי דרום אסיה שהופיעו בתוכנית טלוויזיה מצליחה באנגליה.
כמומחה אופנה בסדרה עין קווירית הוא גם אחד הגברים ההומוסקסואלים המוסלמים הראשונים שהופיעו בגלוי בתוכנית טלוויזיה המשודרת במערב.
טאנוויר "טאן" נולד בדרום יורקשייר במשפחה פקיסטנית מוסלמית.
בספר הזכרונות שלו הוא תיאר את תחושת הניכור שחווה בסביבה מוסלמית שמרנית שראתה הומוסקסואליות באור שלילי, כמו גם העדר ייצוג לחברי הקהילה הדרום אסייאתית במדיה, ושל הקהילה הלהט"בית במיוחד, ואת ניסיונו האישי הקשור בגילויי גזענות ואלימות פיזית ומילולית של הסביבה במהלך חייו.
על כך אמר: "הבית שלנו לא היה דתי במיוחד אבל היה לנו קשר עמוק למסורת המוסלמית שלנו."
העניין של פרנס באופנה החל בגיל צעיר בהשפעת תלבושות של דיסני שיוצרו במפעל לייצור בגדים של סבו בעיר ברי באנגליה, שם עבד תקופת מה.
בגיל שלוש עשרה כבר ידע כיצד לתפור ולעטר חליפת ג'ינס.
ב-2019 נודע לו כי סבו סגר את המפעל, שפעל עד אז ללא רישיון מהחברה.
הוא למד אופנה בבתי ספר ומכללה באזור מגוריו ומאוחר יותר עבר למנצ'סטר ובהמשך הגיע ללונדון.
עם סיום לימודיו טאן החל לעבור כמעצב ומנהל ברשת האופנה זארה, ברשת סלפרידג' וברשת חנות האופנה בבעלות ספרדית, ברשקה, ובמספר חברות אחרות, זאת במטרה להרחיב את היכרותו עם תחום קמעונאות האופנה.
אף שהחל דרכו בעיצוב בגדים לגברים, התואר שלו היה בעיצוב בגדי נשים.
טאן החל לעבוד בארצות הברית ב-2008 אבל היגר לשם רק ב-2015. הוא התגורר בניו יורק, שם הועסק כמנהל בחברת Shade Clothing.
לאחר מכן עבר ליוטה בה ייסד חברה משלו בשם Kingdom & State.
תחת מותג זה הוא פיתח בגדים שהותאמו לקוד הלבוש המורמוני.
שני מותגים קטנים יותר שפיתח זכו להצלחה מסחרית.
ב-2016 הפך מייסד שותף, יחד עם המעצבת רייצ'ל פרסל (Rachel Parcell), מעצב ומנכ"ל קו אופנה עצמאי, שנמכר לרשת בתי הכולבו נורדסטרום ב-2017.
טאן פרש למעשה לאחר שמכר את כל עסקיו בכוונה להקים משפחה ביחד עם בן זוגו לחיים.
הקריירה שלו בתחום המדיה החלה לאחר שחברת נטפליקס הציעה לו תפקיד של מומחה אופנה בסדרה עין קווירית, שהוזרמה לראשונה על ידי הרשת בפברואר 2018. ב-2019 הוא הופיע בקליפ לשיר You Need to Calm Down של הזמרת האמריקאית טיילור סוויפט.
בהמשך הופיע והיה זוכה פרק מיוחד לצורך איסוף תרומות עבור מחקר הסרטן של הסדרה The Great British Bake Off.
לאחר שנטפליקס הודיעה כי טאן עתיד לארח, ביחד עם אלקסה צ'אנג, סדרה חדשה בשם "האופנה הבאה" (Next Fashion), טאן מכר את שלוש החברות שהיו עדיין בבעלותו.
ביוני 2019 יצאה לאור האוטוביוגרפיה Naturally Tan בה סיפר טאן על חייו כהומוסקסואל במשפחה מוסלמית ועל חייו כבן לקבוצת מיעוט אתנית בעיר דנקסטר באנגליה.
הוא עסק בגילויי הגזענות היומיומיים שחווה, הן בקהילה הלבנה והן בתוך הקהילה הדרום אסייאתית, וכן התפרצות אסלאמופוביה באנגליה בעקבות פיגועי 11 בספטמבר בארצות הברית.
הספר הופיע ברשימת רבי המכר של העיתון הניו יורק טיימס.
טאן מתגורר עם בן זוגו לחיים, רוב פרנס (אח מטפל ומאייר), בעיר סולט לייק סיטי אשר ביוטה, ארצות הברית.
בפעם הראשונה נישאו בלונדון, וכאשר נישואים חד-מיניים הפכו מוכרים בארצות הברית, בניו יורק.
באפריל 2021 הם הודיעו שהם מצפים לילדם הראשון דרך הליך של פונדקאות.
איסמעיל פרנס נולד בלידה מוקדמת ביולי 2021.
תחביביו של טאן כוללים בישול ואפייה, בהם עסק מגיל צעיר.
הוא בעל אזרחות כפולה, בריטית ואמריקאית.
טאן, שלא נמנע גם בעבר לעסוק בנושאים רגישים כמו גזענות לבנה וגזענות פנים-קהילתית על בסיס גוון העור ("קולוריזם"), אמר שהחליט לעזוב את אנגליה בגלל בעיית הגזענות שם, יצר בספטמבר 2019 חשבון אינסטגרם בשם "Shaded" במטרה לעורר מודעות לגיוון גזעי, אתני ותרבותי.
טאנגי קוליבאלי הוא כדורגלן צרפתי המשחק בעמדת הקשר בסמסונספור.
קוליבאלי גדל במחלקת הנוער של פריז סן-ז'רמן.
ב-2 ביולי 2019 חתם קוליבאלי על חוזה לארבע שנים בשטוטגרט מהבונדסליגה השנייה.
הוא ערך 68 הופעות ליגה במדי המועדון במסגרת הבונדסליגה והבונדסליגה השנייה, בהן הבקיע ששה שערים.
בתום עונת 2022/2023 שוחרר מהמועדון.
טאן הונבו (בסינית: 汤洪波, בפין יין: Tang Hongbo; נולד ב-24 באוקטובר 1975) טייס קרב בחיל האוויר הסיני וטייקונאוט בתוכנית החלל הסינית ששוגר לחלל במספר משימות.
טאן הונבו נולד חונאן בשנת 1975 למשפחת חקלאים.
בשנת 1995 הוא התגייס לחיל האוויר הסיני.
הוא קיבל הסמכה של טייס קרב ושירת במספר יחידות החיל.
ניסיון הטיס מסתכם בכ-1100 שעות טיסה.
בשנת 2010 הוא התחיל הכנות לטיסה לחלל.
ביולי 2012 הוא טס כמפעיל מערכות בחללית שנג'ואו 12 שהתחברה לתחנת החלל טיינגונג (ניי האישנג היה מפקד צוות).
זו הייתה המשימה הראשונה לתחנת החלל זו.
במהלך שהייה בחלל הוא ביצע פעילות חוץ רכבית שנמשכה כ-7 שעות.
הוא חזר לאחר שייה בחלל של כ-90 ימים.
באוקטובר 2023 הוא טס כמפקד צוות בחללית שנג'ואו 17 שהתחברה לתחנת החלל טיינגונג.
הם החליפו צוות בפיקוד ג'ינג האיפנג שעזבו את תחנת החלל לאחר מספר ימים.
בינואר הוא ביצע פעילות חוץ רכבית שנמשכה כ-7.5 שעות.
הוא מתוכנן לחזור לכדור הארץ במאי 2024.
טאנג צ'יאנטינג (בסינית מפושטת: 唐钱婷; נולדה ב-14 במרץ 2004) היא שחיינית סינית, סגנית אלופה אולימפית (פריז 2024), אלופת העולם (2024), אלופת עולם בבריכת 25 מטר (אבו דאבי 2021) ושיאנית אסיה במשחה ל-100 מטר חזה.
פעמיים ברציפות סגנית אלופת עולם (2024 ו-2025), אלופת משחקי אסיה (האנגג'ואו 2022) ושיאנית אסיה במשחה ל-50 מטר חזה.
באולימפיאדת טוקיו שנערכה ביולי-אוגוסט סיימה במקום עשירי במשחה ל-100 מטר חזה בתוצאה של 1:06.63 דקות ובמקום רביעי במשחה שליחות 4x100 מטר מעורב ביחד עם פנג שוואי, ג'אנג יופיי ויאנג ג'ונשואן בתוצאה של 3:54.13 דקות.
אלופת עולם ושיאנית אסיה בבריכת 25 מטר
באליפות העולם בבריכת 25 מטר שנערכה בדצמבר באבו דאבי, איחוד האמירויות הערביות זכתה במדליית זהב בשיא אסיה חדש של 1:03.47 דקות, לפני סופי הנסון משוודיה (1:03.50 דקות) ומונה מקשארי מאירלנד (1:03.92 דקות), כשהיא שוברת את שיא אסיה שקבעה בעצמה בשלב חצי הגמר של המשחה, 1:03.99 דקות.
בנוסף, זכתה במדליית ארד יחד עם פנג שוואי, ג'אנג יופיי וצ'נג יוג'ייה במשחה שליחות 4x100 מטר מעורב בשיא אסיה חדש של 3:47.41 דקות.
במשחה ל-50 מטר חזה היא נפסלה בשלב המוקדמות, בעוד במשחה ל-100 מטר מעורב אישי סיימה במקום עשירי בתוצאה של 59.01 שניות, ובמשחה ל-200 מטר חזה סיימה במקום 12 בתוצאה של 2:22.15 דקות.
במשחה שליחות 4x50 מטר מעורב סיימה במקום חמישי בתוצאה של 1:44.43 דקות.
באליפות העולם שנערכה ביוני בבודפשט, הונגריה סיימה במקום רביעי במשחה ל-50 מטר חזה בתוצאה של 30.21 שניות, בשלב חצי הגמר של המשחה קבעה שיא אסיה חדש של 30.10 שניות, במקום שביעי במשחה ל-100 מטר חזה בתוצאה של 1:06.41 דקות ובמקום 21 במשחה ל-200 מטר חזה בתוצאה של 2:29.35 דקות.
נוסף לכך, סיימה במקום שישי במשחה שליחות 4x100 מטר מעורב יחד עם פנג שוואי, ג'אנג יופיי ויאנג ג'ונשואן בתוצאה של 3:57.73 דקות.
שיאנית אסיה בבריכת 25 מטר
באליפות סין בבריכת 25 מטר שנערכה באוקטובר קבעה שיאי אסיה במשחים ל-50 מטר חזה (29.19 שניות) ובמשחה ל-100 מטר חזה (1:03.15 דקות).
באליפות העולם בבריכת 25 מטר שנערכה בדצמבר במלבורן, אוסטרליה סיימה פעמיים במקום רביעי, במשחה ל-50 מטר חזה בתוצאה של 29.22 שניות, במשחה ל-100 מטר חזה בתוצאה של 1:04.06 דקות ובמקום חמישי במשחה ל-200 מטר חזה בתוצאה של 2:19.28 דקות.
בנוסף, סיימה במקום שביעי במשחה שליחות 4x100 מטר מעורב יחד עם פנג שוואי, יאנג ג'ונשואן וליו שוהאן בתוצאה של 3:51.44 דקות.
באליפות העולם שנערכה ביולי בפוקואוקה, יפן סיימה במקום שישי במשחה ל-50 מטר חזה בתוצאה של 30.22 שניות, בשלב חצי הגמר קבעה שיא אסיה חדש של 30.08 שניות.
נוסף לכך, סיימה במקום 20 במשחה ל-100 מטר חזה בתוצאה של 1:07.15 דקות ובמקום רביעי במשחה שליחות 4x100 מטר מעורב בתוצאה של 3:54.57 דקות יחד עם וואן לטיאן, ג'אנג יופיי וצ'נג יוג'ייה.
במשחקי אסיה שנערכו בספטמבר בהאנגג'ואו, הרפובליקה העממית של סין זכתה במדליית זהב במשחה ל-50 מטר חזה בתוצאה של 29.96 שניות.
באליפות העולם שנערכה בדוחה, קטר בפברואר 2024 היא זכתה בשתי מדליות, זהב וכסף.
מדליית זהב במשחה ל-100 מטר חזה בשיא לאומי חדש של 1:05.27 דקות, טס סכוטן מהולנד (1:05.82 דקות) ושיבון הוהי מהונג קונג (1:05.92 דקות) ומדליית כסף בשמחה ל-50 מטר חזה בשיא אסיה חדש של 29.51 שניות, אחרי רותה מיילוטיטה מליטא (29.40 שניות) ולפני בנדטה פילטו מאיטליה (30.01 שניות).
נוסף לכך, היא סיימה במקום רביעי במשחה שליחות 4x100 מטר מעורב בתוצאה של 3:59.16 דקות.
כשחיינית שנייה היא קבעה ב"זינוק שליחות" בסגנון חזה תוצאה של 1:05.15 דקות.
באולימפיאדת פריז שנערכה בסוף יולי תחילת אוגוסט היא זכתה ב-3 מדליות, 2 כסף ו-1 ארד.
מדליות כסף במשחה ל-100 מטר חזה בתוצאה של 1:05.54 דקות, אחרי טטיאנה סמית' מדרום אפריקה (1:05.28 דקות) ולפני מונה מקשארי (1:05.59 דקות) ובמשחה שליחים משולב 4x100 מטר מעורב לאחר ששחתה בשלב המוקדמות.
מדליית ארד במשחה שליחות 4x100 מטר מעורב בתוצאה של 3:53.23 דקות, אחרי ארצות הברית שקבעה שיא עולם חדש של 3:49.63 דקות ואוסטרליה (3:53.11 דקות), כשחיינית שנייה היא שחתה את סגנון החזה ב"זינוק שליחות" בתוצאה של 1:05.79 דקות.
באליפות העולם בבריכת 25 מטר שנערכה בבודפשט בדצמבר היא זכתה ב-3 מדליות, אחת מכל סוג.
מדליית זהב במשחה ל-100 מטר חזה בתוצאה של 1:02.38 דקות, לפני לילי קינג מארצות הברית (1:02.80 דקות) ואנלי יפימובה מאסטוניה (1:03.25 דקות), בשלב חצי הגמר היא קבעה שיא אסיה חדש של 1:02.37 דקות.
באליפות העולם שנערכה בסינגפור בסוף יולי תחילת אוגוסט היא זכתה ב-3 מדליות, 1 כסף ו-2 ארד.
מדליית כסף במשחה ל-50 מטר חזה בתוצאה של 30.03 שניות, אחרי רותה מיילוטיטה (29.55 שניות) ולפני בנדטה פילטו (30.14 שניות).
טאנג פינג (בסינית: 躺平, פיניין: Tǎng píng ,תרגום: לשכב שטוח) הוא תחדיש סלנג סיני המתאר דחייה אישית של לחצים חברתיים לעבודת יתר ולהישגיות, כמו בלוח משמרות 996, הנחשבת לרוב כמרוץ עכברים עם תפוקה שולית פוחתת.
טאנג פינג פירושו בחירה "להשתטח בשכיבה ולהתגבר על ספיגת מכות" באמצעות גישה אדישה לחיים.
הסופר ליאו זנגהו תיאר את "לשכב שטוח" כתנועת התנגדות פסיבית-אגרסיבית, והניו יורק טיימס כינה אותה חלק מתרבות נגד סינית בהתהוות.
זה גם הושווה להתפטרות הגדולה, גל של התפטרויות שהחל במערב בערך באותו זמן.
המרכז הלאומי לניטור ומחקר של משאבי שפה, מוסד המזוהה עם משרד החינוך של סין, רשם את המילה כאחד מ-10 הממים הפופולריים ביותר לשנת 2021 באינטרנט הסיני.
מנוע החיפוש הסיני Sogou גם רשם את המילה בראש רשימת הממים הפופולריים ביותר לשנת 2021. הצנזורה בסין שחלק ממטרתה היא להציג את סין באור חיובי בעולם החלה לחסום את השימוש במונח.
אלה שבוחרים להיות "טאנג פינג" עשויים להנמיך את המחויבות המקצועית ואת השאיפות הכלכליות שלהם, לפשט את מטרותיהם, תוך שהם עדיין פרודוקטיביים מבחינה כלכלית באופן מינימלי לצרכיהם החיוניים, ולתעדף בריאות פסיכולוגית על פני חומרנות כלכלית.
הביטוי האמריקאי "quiet quitting", כלומר לעשות רק את מה שעבודתו דורשת ותו לא, שהפך פופולרי בארצות הברית בשנת 2022, נחשב בהשראת תנועת טאנג פינג.
ביטוי חדש יותר קשור הוא "בַּאי לַאן" שפירושו "לאמץ באופן פעיל מצב מתדרדר, במקום לנסות להפוך אותו".
בעיקרון, זה מתייחס לנסיגה מרצון מרדיפה אחר מטרות מסוימות מכיוון שאנשים מבינים שפשוט קשה מדי להשגה או חסר טעם לנסות.
טאניטולווה אולוואטימילהין אולוואסאיי הוא כדורגלן קנדי-ניגרי המשחק בעמדת החלוץ בויאריאל מהלה ליגה ובנבחרת קנדה.
אולוואסאיי נולד באבוג'ה שבניגריה, ובגיל עשר עבר יחד עם משפחתו למיסיסוגה שבאונטריו, קנדה.
הוא גדל במחלקות הנוער של ארין מילס SC ואקדמיית GPS, ושיחק בקבוצת הכדורגל של מכללת סט.
בשנת 2021 שיחק בקבוצות החובבניות מנהטן SC וניו יורק פאנסייפריאן-פרידומס.
ב-9 בינואר 2022 פורסם כי אולוואסאיי יהיה מועמד לבחירה בדראפט ה-MLS לעונת , וב-11 בינואר נבחר כבחירה ה-17 על-ידי מינסוטה יונייטד.
ב-25 בפברואר חתם על חוזה לעונה אחת במועדון.
בעונת 2022 שיחק במינסוטה יונייטד 2, קבוצת המילואים של המועדון.
בחודש נובמבר 2022 הודיעה מינסוטה יונייטד כי האריכה את חוזהו של אולוואסאיי בעונה נוספת.
ב-27 באפריל 2023 הושאל לסן אנטוניו מה-USL עד לתום עונת .
ב-29 באוגוסט 2025 חתם אולוואסאיי בויאריאל מהלה ליגה.
אולוואסאיי היה רשאי לייצג את נבחרות קנדה וניגריה.
ב-3 ביוני 2024 זומן למשחקי הידידות של נבחרת קנדה נגד נבחרות הולנד וצרפת, וב-9 ביוני ערך את הופעת הבכורה שלו בנבחרת, בתיקו 0-0 נגד נבחרת צרפת.
ב-15 ביוני 2024 נכלל בסגל נבחרת קנדה לטורניר קופה אמריקה 2024, ובסך הכל ערך חמש הופעות בטורניר, בו סיימה נבחרתו במקום הרביעי.
טאן יון-סיין (סינית: Tan Yunxian 談允賢)(1461–1554) הייתה רופאה וסופרת סינית בתקופת שושלת מינג בסין.
סבתה של טאן מצד אביה הייתה בתו של רופא.
למעשה, אחת הסיבות לכך שסבה של טאן התחתן עם סבתה הייתה כדי ללמוד רפואה בעצמו.
שניים מבניהם של סבה וסבתה, כולל אביה של טאן, הצליחו לעבור את בחינות הג'ינשי, והפכו לפקידי ממשל.
סבה וסבתה חיבבו אותה והעריכו את תבונתה, ולכן העבירו אליה את הידע הרפואי שלהם.
סבתה הורישה לה על ערש דווי את הכתבים הרפואיים שהיו בידה וכן את הציוד הרפואי שלה.
טאן ירשה מסמכים רפואיים רבים מסבה וסבתה.
היא למדה את העבודות הרפואיות הללו יום ולילה.
עם זאת, היא לא החלה ליישם את הידע הזה עד שהיא עצמה חלתה.
טאן יון-סיין התחתנה, גידלה ארבעה ילדים ועסקה ברפואה של מטופלות נשים.
מתוך ארבעת הילדים הללו, שניים היו בנים.
שניהם נפטרו באופן טרגי בגיל צעיר, וקטעו את שושלתה.
טאן חיה חיים ארוכים יותר מרוב האנשים בתקופה זו, ונפטרה בגיל 93.
הפרקטיקה הרפואית של טאן יון-סיין הוגבלה לטיפול בנשים.
היא התחילה בטיפול בילדיה שלה, כאשר סבתה מנחה אותה ומאשרת את אבחנותיה.
היא הייתה מאבחנת את עצמה ואחרים מבני משפחתה ומשווה את אבחנותיה לאלה של רופא חיצוני.
אז היא אוספת את המרשמים שלו ובוחרת מרכיבים לפי שיקול דעתה כדי לטפל טוב יותר במחלה .
טאן תיעדה את עבודתה בספר.
הרישומים בספרה מתארים מקרים של 31 מטופלות בהם טיפלה.
לנשים איתן עבדה היו בדרך כלל תלונות כרוניות, לא מחלות חולפות.
לרבות מהנשים הללו היו "תלונות של נשים", כמו אי-סדירות במחזור החודשי, הפלות חוזרות ונשנות, עקרות ועייפות לאחר לידה.
לחולות אחרים היו מחלות אשר עשויות לפקוד את שני המינים, כגון שיעול, נדודי שינה, פריחות, נפיחות, שלשולים או בחילות.
טאן, בדומה לרופאים סופרים אחרים, רשמה לעיתים קרובות תרופות צמחיות למטופליה.
היא גם טיפלה באמצעות שריפת מוקסה: שריפה של מוקסה, או ארטמיסיה מיובשת, בנקודות מוגדרות בגוף, בדומה לדיקור סיני.
ברפאוה הסינית האמינו כי תהליך זה ממריץ את זרימת הצ'י.
מכיוון שהרופא שיישם את המוקסה נאלץ לגעת פיזית במטופל, רופאים גברים לא היו מסוגלים לבצע טיפול זה בנשים.
טאן טפלה בנשים עובדות רבות בפרקטיקה שלה.
מרישומים שונים ניכר כי טאן הסיקה שנשים אלה הותשו מעבודתן, בין אם פיזית או נפשית ובכך הביאו לתסמינים שונים.
על אף שטאן יון-סיין הצליחה לעסוק ברפואת נשים, ילדים ומיילדות, ניסיונה בתחומים אחרים היה מוגבל.
טאן יכלה לעסוק ברפואה רק בקרב חבריה או מכריה.
גם לאחר שסיימה את כתיבת הספר "תיעוד מגוון מקרים מעבודתה של רופאה" Sayings of a Female Doctor, ספר הרפואה היחיד שנכתב על ידי אישה בתקופת שושלת מינג, היא לא הצליחה לפרסם אותו.
למעשה, היא נאלצה לבקש מבנה שיארגן גילוף של בלוקי עץ להדפסה עבור הספר.
במבוא לספרה, טאן מודאגת בשל קבלת הספר, בשל היותה סופרת.
היא אומרת "אני מתחננת לסבלנותם של הקוראים ומבקשת שלא יצחקו עליי".
להבדיל מעמיתיהן הגברים בסין העתיקה, נשים לא חידדו את כישוריהן על ידי לימוד אצל מאסטרים וגם לא שמו להן למטרה להקים מרפאות משלהן לאחר שהתלמדו כשוליות.
עבור נשים, הכשרה משפחתית היה שיטת הלימוד הרגילה.
בעוד שנשים היו מיומנות למדי בטכניקות הרפואיות שלהן, נדירים רישומים של תרומותיהן התאורטיות לתחום.
בניגוד לרופאים הגברים בני התקופה, נשים קיבלו הכשרה רפואית על מנת לסייע לגברים במשפחתן באמצעות "עבודה תומכת".
לאחר שעסקו ברפאוה נאמרו דברים כמו "היא תמיד משיגה השפעות טיפוליות נפלאות בטיפול באותן נשים שמסרבות לראות רופא גבר".
נשים בסין בתקופת מינג לא יכלו לדבר עם הרופאים הגברים שלהן על מצבים רפואיים מסוימים.
רופאים גברים לא הורשו לעיתים קרובות לגעת פיזית בנשים עקב בעיות של תקינות ונורמות מגדריות.
רופא גבר לא יכול היה לגעת באישה במהלך בדיקה, אלא נאלץ לבדוק את הסימפטומים שלה באמצעות שאילת שאלות.
הם עשויים היו גם להשתמש בקרוב משפחה גבר או בבעל כמתווך.זה גרם לבעיות נוספות במקרים כמו קיבוע עצמות, בהם נדרש מגע פיזי.
לא כל חלקי גוף האישה נאסרו במגע לרופא, כמו הראש למשל.תקינות הייתה תלויה גם בגיל האישה; נשים מבוגרות שעברו את גיל הפוריות וילדים צעירים היו פטורים מגבולות פיזיים רבים, אך נשים בגיל הנישואין זכו ליחס קפדני במיוחד.
לאור הקושי בטיפול של רופאים גברים בנשים, היה הכרח בנשים מיילדות, ולרופאות נשים היה יתרון בעבודה עם מטופלות, כי הן הכירו את גופן, ורבות מהן כבר הביאו ילדים לעולם.
הן ידעו איך גוף האישה עובד ואם משהו שונה וצריך טיפול נוסף.
רפואת ילדים, מיילדות וגינקולוגיה היו הדרכים העיקריות בהן נשים נשים עסקו ברפואה.
ניתן לראות נוכחות של שמות נשים רופאות בין האלוהיות אשר ייצגו את ההתפתחויות הרפואויות בסין הקדומה (למשל, סו נו, מילולית ילדה פשוטה, אשר על שמה קרויה שיטת האבחון לפי דופק וכן שיטות בחדר המיטות) ויש רישומים של נשים רופאות אשר זכו להכרה ולכבוד.
דמות המשלבת את טאן עם בת זוגו הקיסר ג'ינגטאי, הקיסרית האנג, גולמה בידי ססיליה ליו בסדרת הדרמה ההיסטורית הסינית "הדוקטור הקיסרית" ב-2016. באותה סדרה, שם המשפחה של הדמות שונה מ-談 לשם המשפחה ההומופוני 譚.
הסדרה מתמקדת במשולש אהבה בדיוני בין טאן לשני קיסרים, כאשר עבודתה הרפואית הופכת לעלילה צדדית.
על פי הדיווחים, התלבושות המפוארות אך המדויקות היסטורית של הסדרה עלו מעל 460,000 דולר.
טאן היא הדמות הראשית ברומן של ליסה סי משנת 2023, "מעגל הנשים של הגבירה טאן" (, יצא לאור בעברית בהוצאת מודן 2024).
הרומן מתמקד בחייה האישיים של טאן, החל בהשכלתה מסבתה ודרך מאבקיה כרופאה בשושלת מינג.
הרומן עוסק גם בחברותה עם מיילדת, ובסטיגמות סביב ידידות זו באותה תקופה.
הרומן מבוסס על מקרים רפואיים שתוארו בספרה של טאן, אך הסופרת לקחת לעצמה חירות ספרותית לגבי מהלך חייה, במטרה להציג חיי נשים שונות באותה תקופה.
טאנה (במראטהית: ठाणे ;באנגלית: Thane; בעבר הייתה ידועה בשם ת'אנה (Thana), שהיה שמה הרשמי עד שנת 1996) היא עיר מטרופולינית הממוקמת בצדו הצפון־מערבי של מדינת מהאראשטרה שבהודו ובצדה הצפון־מזרחי של העיר מומבאי.
העיר גובלת ישירות במומבאי עצמה, והיא חלק מאזור המטרופולין של מומבאי.
היא ממוקמת בחלקו הצפון־מזרחי של אי סאלסטה.
עיר טאנה שוכנת כולה בנפה טאלוקה טאנה, אחת משבע הטאלוקות של מחוז טאנה, והיא עיר הבירה של המחוז.
טאנה מדורגת במקום ה־15 מבין הערים המאוכלסות ביותר בהודו, עם אוכלוסייה של 1,890,000 תושבים, על פי מפקד האוכלוסין של שנת 2011.
בשנת 1290 ביקר בעיר הנוסע האיטלקי מרקו פולו, שציין כי טאנה היא עיר מפותחת.
הוא גם תיאר את טאנה כנמל גדול שבו סוחרים מוכרים כותנה, יוטה ועור, וקונים סוסים.
הפורטוגזים הגיעו לטאנה בשנת 1530 ושלטו בעיר במשך כ־200 שנה, עד שנת 1739. המראטה שלטו בעיר משנת 1739 ועד 1784. משנת 1784 ועד עצמאות הודו הייתה העיר תחת שלטון בריטי.
לוח נחושת המתוארך לשנת 1078 לספירה התגלה בשנת 1787 לספירה סמוך ליסודות מבצר טאנה.
בלוח מופיע מענק קרקע מאריקסארה דווארג'ה, שליט טגארה, שבו הוא פונה לתושבי עיר בשם "שרי סתנקה".
במשך זמן רב שימשה טאנה כמרכז אימונים וגיוס צבאי של האימפריה המראטהית.
חברת הודו המזרחית השתלטה על אי סאלסטה, מבצר טאנה, מבצר ורסובה ומבצר האי קארנג'ה בתחילת המלחמה האנגלו-מראטה הראשונה.
לאחר זמן קצר נכבשו מחדש בידי כוחותיהם של האריפנט פאדקה וטוקוג'י הולקר.
עם סיום הסכם סלבאי עברו מבצר טאנה ואי סאלסטה לשליטת הבריטים.
משנת 1784 ועד עצמאות הודו הייתה העיר תחת שלטון בריטי.
תאגיד ניהול העיר טאנה הוקם בשנת 1982 והסתיים ב-17 ביוני 2022.
טאנה ממוקמת בצפון-מערב מדינת מהאראשטרה (Maharashtra), מזרחית ובסמוך לעיר מומבאי, והיא חלק בלתי נפרד מהמטרופולין של בומביי רבתי.
העיר ממוקמת באזור מעבר בין מישור החוף של הים הערבי לבין המדרונות המערביים של רכס הרי גאט המערביים (Western Ghats).
טופוגרפיה זו יוצרת נוף מגוון של גבעות ירוקות לצד אזורי שפלה מישוריים.
העיר נתונה להשפעת המונסון ההודי שמביא כמות משקעים גבוהה בעיקר בקיץ.
דרום העיר נחצה בידי נחל אולהאס (Ulhas).
גובה העיר נע בין אפס לכ-30 מטר מעל פני הים.
בתחום המטרופוליני של העיר נמצאים אגמים טבעיים ומלאכותיים, בהם אגם מסונדה (Talao Pali - Masunda Lake) ואגם אופוון (Upvan Lake), ובקרבתו שמורות יער טרופיות, כמו יער Sanjay Gandhi.
הטופוגרפיה כוללת רצף של גבעות, עמקים אפופי צמחייה, איים עירוניים ואזורי חקלאות מסורתית בפאתים.
אחד המאפיינים הבולטים בדרום העיר הוא אפיק טאנה (Thane Creek) – שהוא למעשה זרוע ים מלוחה/אפיק גאות ושפל ייחודי המשלב מי ים ומי נהר, ומהווה מוקד של מערכת אקולוגית ייחודית.
סביב העיר ובתחום שמורות הטבע הסמוכות מצויים יערות נשירים (moist deciduous forests) ובהם עצי טיק (Teak), הלדינה לבבית (Haldina cordifolia), מיני טרמינליה (Terminalia) ועוד.
בקרבת החוף ואפיק טאנה נפוצים מנגרובים – עצים ושיחים עמידים במים מלוחים למחצה.
צמחייה זו ממלאת תפקיד חשוב במניעת סחף קרקע, בהגנה מפני סופות ובשמירה על המערכות האקולוגיות הימיות.
ערוץ/אפיק טאנה הוא בית גידול מרכזי לציפורים נודדות, ובעיקר לפלמינגו, המגיעים בהמוניהם בעונות החורף.
לצדם ניתן למצוא מיני עופות מים נוספים, עופות חוף ועופות דורסים.
בתי הגידול של המנגרובים והביצות משמשים גם בית גידול לדגים, סרטנים ורכיכות.
באזורי היער הסמוכים לעיר, ובייחוד בשמורת הטבע טנסה (Tansa Wildlife Sanctuary), חיים צבאים, חזירי בר, שועלים ולעיתים אף נמרים מסוג לאופרד (Leopard).
הפיתוח העירוני המואץ של טאנה מציב אתגר משמעותי לשמירה על מערכות הטבע העדינות.
כריתת מנגרובים, ייבוש אגמים והרחבת אזורי מגורים ותעשייה גורמים ללחץ אקולוגי ניכר.
עם זאת, בעשורים האחרונים פועלות יוזמות שיקום רבות – נטיעת עצים, שימור המנגרובים והכרזה על אפיק טאנה כשמורת טבע (Thane Creek Flamingo Sanctuary).
פעולות אלו חיוניות לשימור המגוון הביולוגי ולשמירה על איזון אקולוגי באזור המטרופוליני הצפוף.
בטאנה שורר אקלים מונסון טרופי הגובל באקלים סוואנה טרופי.
האקלים הכללי מתון, עם ימי גשם מרובים ומעט מאוד ימים של טמפרטורות קיצוניות.
הטמפרטורה נעה בין 22°C ל־36°C.
בחורף עלולה הטמפרטורה הלילית לרדת עד 12°C, ואילו בקיץ עשויה הטמפרטורה בצהריים לעלות מעל 40°C.
הטמפרטורות היומיות הנמוכות ביותר נצפות לרוב בשיא המונסון של חודשי יולי ואוגוסט, אז הן עשויות לרדת לכ־25°C.
כ־80% מסך המשקעים השנתי יורדים בין יוני לאוקטובר.
כמות המשקעים השנתית הממוצעת נעה בין 2,000 ל־2,500 מ"מ, ורמת הלחות נעה בין 61% ל־86%, דבר ההופך את האזור לבעל אקלים לח.
טאנה דורגה במקום ה־12 ברשימת "העיר הלאומית עם אוויר נקי ביותר" (בקטגוריה 1 — ערים בעלות אוכלוסייה של למעלה מ־מיליון תושבים) בהודו, על פי תוצאות סקר Swachh Vayu Survekshan 2024.
33 אגמים נמצאים בגבולות העיר טאנה.
על פי מפקד האוכלוסין של 2011, אוכלוסיית טאנה עמדה על 1,841,488 תושבים.
שיעור האוריינות הממוצע בעיר היה 91.36%, כאשר שיעור האוריינות בקרב גברים עמד על 94.19% ובקרב נשים על 88.14%.
השפה העיקרית המדוברת בטאנה היא מרטהית, עם שימוש נרחב והבנה של הינדי.
חלק ממשפחות המזרח-הודיות ברובע חַ'טרי בטאנה עדיין מדברות פורטוגזית.
בטאנה מתגוררים כ-1,800 מיהודי הודו, מתוך כ-5,000 יהודים במדינה.
קריקט הוא הספורט הפופולרי ביותר בטאנה.
בעיר נמצא אצטדיון דאדוג'י קונדדב (Dadoji Kondadev Stadium), המשמש כמתקן ספורט לקריקט.
טאנה נמצאת תחת תחום השיפוט של התאחדות הקריקט של מומבאי, הגוף המנהל של ענף הקריקט בעיר.
שחקני טאנה משתתפים בקבוצת הקריקט של מומבאי במסגרת תחרויות הקריקט הפנימיות בהודו.
טאנה הייתה נקודת הסיום של קו הנוסעים הראשון באסיה.
ב־16 באפריל 1853 נחנך שירות רכבת הנוסעים בין בורי בנדר (Bori Bunder) שבמומבאי לבין טאנה.
המסילה נמשכה למרחק של 34 ק"מ, והרכבת עצמה נגררה על ידי שלושה קטרים: סאהיב (Sahib), סינד (Sindh) וסולטאן (Sultan).
גשרי טאנה, שהיו גשרי הרכבת הראשונים בהודו, נבנו מעל נחל טאנה כאשר קו הרכבת מומבאי–טאנה הוארך לקליאן במאי 1854.
טאנה מחוברת לפרוורים השכנים באמצעות רשת הרכבת הפרברית של קו סנטרל וקו הים (Trans-Harbour Line).
תחנת טאנה משמשת כצומת רכבת לקו טאנה–ואשי ופנבל (Harbour Line) ולקו המרכזי.
זוהי אחת מתחנות הרכבת העמוסות ביותר בהודו, והיא משרתת כ־654,000 נוסעים מדי יום.
ביוני 2023 הוכרז שתחנת הרכבת טאנה צפויה לעבור שדרוג מקיף, במסגרת פרויקט בשווי של כ־800 קרור רופי, שעבודותיו עתידות להתחיל בקרוב.
נכון לינואר 2021, רשות המטרופולין של מומבאי (MMRDA), הסוכנות האחראית על הקמת רשת המטרו בהיקף של 300 ק"מ, הציעה תוכנית להקמת מתחם תחזוקה עילי עבור שלושה קווי מטרו: קו 4 (ואדאלה–טאנה–קאסרוודוואלי), קו 4A (קאסרוודוואלי–גאימוך), קו 10 (גאימוך–שיוואג'י נגר) וקו 11 (ואדאלה–בית הדואר המרכזי, CSMT).
המתחם מתוכנן לקום במוגרפדה, טאנה.
נכון ל־2019, החלו עבודות החיבור של ואדאלה וטאנה באמצעות קו מטרו.
העבודות צפויות להסתיים בשנת 2026.
ב־26 באוגוסט 2015, סוכנות MMRDA אישרה תקציב של ₹354 מיליארד רופי לסלילת 118 ק"מ של רשת מטרו במומבאי.
התקציב כולל את קו מטרו-4 באורך 40 ק"מ מוודלה דרך ג'אטקופר וטאנה עד קאסרוואדבלי, שעובר דרך GPO ודֶרֶך R.A.
Kidwai, בהיקף עלות של ₹120 מיליארד רופי.
ב־16 באוגוסט 2024, ממשלת הודו נתנה את אישורה לפרויקט מטרו טאנה, קו מעגלי באורך 29 ק"מ.
הקו יכלול 22 תחנות, וצפוי להיפתח בשנת 2029. הפרויקט יבוצע על ידי חברת מאה מטרו (Maha Metro).
תאגיד העיר טאנה (Thane Municipal Corporation) התחיל את שירות התחבורה שלו ב־9 בפברואר 1989, הידוע בשם תחבורה עירונית טאנה (Thane Municipal Transport – TMT).
שירותי TMT מספקים תחבורה בעיר טאנה ובפרברים כגון מולונד, בוריבלי, מירה רוד, נלה סופארה, וסאי, בהיוואנדי ונאוי מומבאי, ועוד.
בעיר 11 בתי ספר יסודיים וחטיבות ביניים.
אקנאט שינדה, סגן השר הראשי של מהרשטרה בהווה
טֶאַנוֹ (באיטלקית: Teano) היא עיירה וקומונה בנפת קזרטה, קמפניה, דרום איטליה, 30 קילומטרים צפונית-מערבית לקזרטה על הדרך הראשית לרומא מנאפולי.
היא ניצבת בצד הדרום-מזרחי של הר געש כבוי, .
טאנום סידיצינום העתיקה הייתה בירת שבט ה האוסקני, שגירש את האורונקים מהמקום.
נראה שהם נכנעו לרומא בשנת 334 לפנה"ס ולוחמיהם גויסו לצבא הרומי.
טאנום נשארה נאמנה לרומא לאורך שנים ארוכות.
מיקומה העניק לה חשיבות צבאית מסוימת, ונראה כי קלאודיוס הפך אותה למושבה.
הגאוגרף סטראבון מתייחס אליה כעיר החשובה ביותר על .
במאה ה-4 הפכה טאנו למושב דיוקסיה, ובהמשך הייתה רוזנות לומברדית חשובה, כחלק מדוכסות בנוונטו.
לבנדיקטינים היו מספר נכסים בעיר, ובה מצאו מקלט הנזירים ממונטה קאסינו כאשר המנזר שלהם נהרס בשנת 883.
טאנו הייתה אתר המפגש המפורסם ב-26 באוקטובר 1860, בין הלוחם הלאומני האיטלקי ג'וזפה גריבלדי ובין ויטוריו אמנואלה השני, מלך איטליה.
לאחר שלקח את ממלכת שתי הסיציליות מהבורבונים הנאפוליטניים, גריבאלדי לחץ את ידו של ויטוריו והכריז עליו כמלך איטליה.
שרידים רומיים של טאנו כוללים את התיאטרון (המאה ה-2 לפנה"ס, נבנה מחדש במאה השנייה לספירה), שהיה פעם אחד הגדולים באיטליה עם קוטר של 85 מטר, כמה מרחצאות נרחבים (לה קלדרלה) המכילים מספר פסלים וכמה בתים רומיים.